ইলিয়া বুরোভ

ইলিয়া আলেকসেয়েভিচ বুরোভ (, ; জন্ম: ১৩ নভেম্বর ১৯৯১; ইলিয়া বুরোভ নামে সুপরিচিত) হলেন একজন রুশ পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ে রাশিয়ার প্রতিনিধি হিসেবে প্রতিদ্বন্দ্বিতা করে থাকেন।

বুরোভ রাশিয়ার হয়ে ২০১৪, ২০১৮ এবং ২০২২ শীতকালীন অলিম্পিকে অংশগ্রহণ করেছেন, যেখানে তিনি ২টি ব্রোঞ্জ পদক জয়লাভ করেছেন।

প্রারম্ভিক জীবন
ইলিয়া আলেকসেয়েভিচ বুরোভ ১৯৯১ সালের ১৩ই নভেম্বর তারিখে রাশিয়ার ইয়ারোস্লাভলে জন্মগ্রহণ করেছেন এবং সেখানেই তার শৈশব অতিবাহিত করেছেন।

খেলোয়াড়ি জীবন
বুরোভ রাশিয়ার প্রতিনিধি হিসেবে ২০২২ শীতকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।

তিনি ফ্রিস্টাইল স্কিইংয়ে পুরুষদের এরিয়াল প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি ১১৭.৬৫ স্কোর অর্জন করে বাছাইপর্বে তৃতীয় স্থান অধিকার করে চূড়ান্ত পর্বের জন্য উত্তীর্ণ হয়েছিলেন। চূড়ান্ত পর্বের প্রথম ধাপে তিনি সর্বোচ্চ ১২৯.৫০ স্কোর করে দ্বিতীয় ধাপের জন্য উত্তীর্ণ হয়েছিলেন, যেখানে তিনি ১১৪.৯৩ স্কোর করে তৃতীয় স্থান অধিকার করেছেন।

অন্যদিকে, তিনি লিউবভ নিকিতিনা এবং স্তানিস্লাভ নিকিতিনের সাথে রুশ দল হিসেবে ফ্রিস্টাইল স্কিইংয়ের মিশ্র দলগত এরিয়াল প্রতিযোগিতায় অংশগ্রহণ করেছিলেন। প্রতিযোগিতাটির প্রথম ধাপে তার দল ২৯৫.৯৭ স্কোর নিয়ে পঞ্চম স্থান অধিকার করে প্রথম ধাপ থেকেই বিদায় নিয়েছিল।

তথ্যসূত্র

বহিঃসংযোগ



বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:রুশ পুরুষ ফ্রিস্টাইল স্কিয়ার
বিষয়শ্রেণী:রাশিয়ার অলিম্পিক ফ্রিস্টাইল স্কিয়ার
বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার
বিষয়শ্রেণী:ফ্রিস্টাইল স্কিইংয়ে অলিম্পিক পদক বিজয়ী
বিষয়শ্রেণী:অলিম্পিক ব্রোঞ্জপদক বিজয়ী রুশ
বিষয়শ্রেণী:২০২২ শীতকালীন অলিম্পিকের পদক বিজয়ী
বিষয়শ্রেণী:২০১৮ শীতকালীন অলিম্পিকের পদক বিজয়ী
বিষয়শ্রেণী:২১শ শতাব্দীর রুশ পুরুষ ক্রীড়াবিদ